EkBass/fiwiki-20250220-pages-articles huggingface dataset:
Arvoisa herra

Arvoisa herra (The Distinguished Gentleman) on vuonna 1992 ensi-iltansa saanut poliittinen komediaelokuva. Elokuvan pääosia näyttelevät Eddie Murphy, Lane Smith, Sheryl Lee Ralph, Joe Don Baker, James Garner, Victoria Rowell, Grant Shaud, Kevin McCarthy, Charles S. Dutton, Victor Rivers, Chi McBride, Sonny Jim Gaines ja Noble Willingham. Elokuvan on ohjannut Jonathan Lynn. Elokuva voitti Environmental Media Awardin vuonna 1993 ja Political Film Society -palkinnon vuonna 2001. == Rooleissa == == Lähteet == Luokka:Yhdysvaltalaiset komediaelokuvat Luokka:Vuoden 1992 yhdysvaltalaiset elokuvat Luokka:Poliittiset elokuvat Luokka:Jonathan Lynnin ohjaamat elokuvat
Henkikaartin jääkärirykmentti

Henkikaartin Hänen majesteettinsa jääkärirykmentti () oli Venäjän armeijan keisarillisen kaartin joukko-osasto. == Historia == Joukko-osasto perustettiin vuonna 1796 pataljoonana, joka muodostettiin Hatsinan jääkärikomppaniasta sekä Semjonovin ja Izmalovon kaartinrykmenttien jääkärijoukoista. Vuonna 1806 siitä tehtiin rykmentti. Se osallistui historiansa aikana Napoleonin sotiin, Venäjän-Turkin sotaan (1828-1829), Puolan kansannousun (1830-1831) kukistamiseen, Turkin sotaan (1877-1878) ja ensimmäiseen maailmansotaan. Luokka:Rykmentit Luokka:Venäjän keisarillinen kaarti
Jouko Puolanto

Jouko Puolanto (s. 25. maaliskuuta 1964 Helsinki) on suomalainen näyttelijä. Hän on näytellyt useissa kotimaisissa elokuvissa ja televisiosarjoissa. Teatterinäyttämöillä Puolanto on nähty muun muassa Suomen Kansallisteatterissa, Q-teatterissa, Teatteri Jurkassa, Ryhmäteatterissa, Mikkelin Teatterissa, Espoon Kaupunginteatterissa, Teatteri Eurooppa Neljässä ja Helsingin kaupunginteatterissa. Hän esiintyy myös Jonne Saksanto -nimisenä hahmona Ari Wahlstenin romaaneissa Kosteiden mestojen balladi (Gummerus, 2012) ja Jobikirja (Gummerus, 2014). Lisäksi hän on ollut Q-teatterin nuorten teatteripiirin toinen vetäjä vuosina 2007–2011. ==Filmografia== ===Elokuvat=== Vuosi Elokuva Rooli 1986 Hirtettyjen kettujen metsä Hemmo Siira 1994 Rondaus torikauppias 1995 Tunneli 1997 Lahja Innanen 1999 Silmä silmästä 2006 Teräsvilla - Hevimatka navetan nurkasta Tavastian lavalle Jomppe Diileri Jori 2008 Perintö 8 päivää ensi-iltaan näyttämömestari Kaveri Mate 2009 Kielletty hedelmä Raakelin isä Lokakuun valoa pappi 2010 Prinsessa pankinjohtaja Helsingissä Harjunpää ja pahan pappi Johanneksen isä 2011 Hyvä päivä 2012 Vares – Uhkapelimerkki von Knorr 3 Simoa Pesonen 2015 Lovemilla Roope Napapiirin sankarit 2 poliisi 2017 Wendy and the Refugee Neverland Krisun isä Armomurhaaja Vatanen 2019 Äiti perhetuttu 2022 Häät ennen hautajaisia Rauno ===Tv-sarjat=== Vuosi Sarja Rooli 1997 Liljankukka tanssiin hakeva mies 2000, 2001 Kotikatu uusi osastopäällikkö 2001 Korkeajännitystä – eli sähköä kotiin kuljetettuna postimies Ou nou! myyjä kahvilassa 2002 Tummien vesien tulkit humalainen 2003 Operaatio Stella Polaris Pajusen ääni Kaverille ei jätetä yliprofessori 2004 Me Stallarit Pertti Kumman kaa Jore 2006 Studio Impossible Teräsvillan manageri Jomppe Mogadishu Avenue Ibrahim Kadare 2008 Röyhkeä diplomaatti Juri Tretjakov Kymenlaakson laulu mies linja-autossa Suojelijat Kake 2009 Ihmebantu useita rooleja 2010 Hiphop Hamlet Siren 2011 Virta varastomies Mattila Moska Hongan avustaja Laine 2012, 2015 Roba Mikko Jantunen 2013–2014 #lovemilla Roope 2014 Kimmo Pandora 2015 Downshiftaajat Manninen 2016 Mustat lesket Latomäki 2017 Konttori Igor 2018 Keisari Aarnio apulaispoliisipäällikkö Voipio Sekasin Pässi Kolmistaan lääkäri Sipoon herttua päätoimittaja Kaskinen 2019 Syke Antero Kiiski 2020 Ei Haukku haavaa tee Kalevi 2021 Mister8 Veikko Bergholm Karkurit psykiatri Hotel Swan Helsinki satamavalvoja Karuselli useita rooleja Maria Kallio Eero ”Ertsi” Lumme Modernit miehet Kalle 2023 Rosvopankki Pentti Laine ==Lähteet== * http://www.imdb.com/name/nm0700637/ * https://www.elonet.fi/fi/henkilo/223561 * https://www.nayttelijaliitto.fi/nayttelijahaku/jouko-puolanto/ ===Viitteet=== ==Aiheesta muualla== * * Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
Francis Folorunsho Clement Alonge

Francis Folorunsho Clement Alonge (s. 1. maaliskuuta 1935 Ado-Ekiti) on nigerialainen roomalaiskatolinen piispa. Hänet vihittiin papiksi 29. kesäkuuta 1963 ja nimitettiin Ondon hiippakunnan vihkipiispaksi sekä Thignican titulaaripiispaksi 17. joulukuuta 1973. Piispaksi vihkiminen seurasi 21. huhtikuuta 1974. Pääkonsekraattorina toimi Girolamo Prigione, jota avustivat William Richard Field ja Patrick Ebosele Ekpu.Catholic-Hierarchy.org: Bishop Francis Folorunsho Clement Alonge 31\. toukokuuta 1976 Alonge nimitettiin Ondon piispaksi, jona hän toimi, kunnes jäi eläkkeelle 26. marraskuuta 2010. == Lähteet == Luokka:Nigerialaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Embley Park

Embley Park on kartano Englannin eteläosassa Hampshiren kreivikunnassa. Se oli Florence Nightingalen koti vuosikymmenten ajan. Nykyisin kartanossa toimii sisäoppilaitos. Embley Park on ollut asuttuna yli tuhannen vuoden ajan. 800-luvun puolivälissä se kuului Wessexin kuninkaan tiluksiin. Sen jälkeen kartano kuului useille aatelissuvuille.House and Grounds Hampshire Collegiate School Florencen isä William Edward Nightingale osti talon vuonna 1825. Perhe vietti siellä talvet ja piti Derbyshirestä perimäänsä taloa kesäasuntona. Embley Parkia kuvailtiin nelikulmaiseksi Yrjöjen aikakauden tyyliseksi taloksi, jossa oli hienot puutarhat ja hyvät metsästysmaat.The early years Hampshire Biographies William Nightingalen aikana taloon lisättiin länsisiipi, veranta ja parveke, joka ulottui koko talon julkisivun poikki, ja samalla uusittiin keittiö, ruokakomerot ja muut taloudenhoitoon liittyvät tilat. Vuonna 1853 Florence Nightingale hankki työpaikan Lontoosta eikä sen jälkeen asunut enää Embleyssä pysyvästi.Florence and the Crimea Hampshire Biographies Lopullisesti Nightingale myi talon vasta vuonna 1896.The final years Hampshire Biographies Päärakennus on nykyisin koulun majoitustilana, ja siellä asuu 75 oppilasta. == Lähteet == Luokka:Brittiläiset oppilaitokset Luokka:Englannin kartanot Luokka:Hampshiren rakennukset ja rakennelmat
James Joseph Sylvester

James Joseph Sylvester (1814–1897)James Joseph Sylvester oli englantilainen matemaatikko. Hän vaikutti merkittävästi matriisilaskennan, lukuteorian ja kombinatoriikan kehitykseen. Sylvester oli juutalainen. Hän kävi koulunsa Lontoossa ja Liverpoolissa ja opiskeli Cambridgen yliopistossa. Siellä hänelle ei kuitenkaan voitu myöntää uskontonsa takia tutkintoa, joten Sylvester valmistui Irlannissa Trinity Collegesta. Kun teologiset vaatimukset poistettiin, Cambridge myönsi Sylvesterille maisterin arvon. Hänestä tuli fysiikan professori Lontoon University Collegeen ja vuonna 1841 matematiikan professori Amerikkaan Virginian yliopistoon. Neljän vuoden kuluttua hän palasi Englantiin ja kouluttautui asianajajaksi. Vuonna 1855 hän pääsi Woolwichin kuninkaalliseen sotakorkeakouluun matematiikan professoriksi. Siinä virassa viettämänsä 15 vuoden aikana hän teki merkittävimmät matemaattiset teoksensa. 1880-luvulla hänestä tuli geometrian professori Oxfordin yliopistoon.Sylvester The School of Mathematics, University of Edinburgh Sylvester otaksui Sylvesterin–Gallain lauseen, jonka Tibor Gallai myöhemmin todisti. Hän konstruoi ensimmäisiä esimerkkejä Hadamardin matriisista. Royal Society myönsi Sylvesterille Copley-mitalin vuonna 1880. Vuonna 1901 Society perusti Sylvesterin mukaan nimetyn Sylvester-mitalin.Sylvester Medal Royal Society == Lähteet == ==Kirjallisuutta== * Luokka:Englantilaiset matemaatikot Luokka:Brittiläiset professorit Luokka:Oxfordin yliopiston professorit Luokka:Copley-mitalin saajat Luokka:Vuonna 1814 syntyneet Luokka:Vuonna 1897 kuolleet
Deiran kellotorni

Deiran kellotorni () tai Dubain kellotorni on betoninen monumentti Dubain kaupungissa Yhdistyneissä arabiemiirikunnissa. Se sijaitsee Deiran kaupungiosassa Dubain itäosassa olevassa liikenneympyrässä D89-tiellä, kaupungiosia yhdistävän sillan tuntumassa. Torni oli sheikin lahja langolleen. Sen suunnitteli insinoori Otto Bulard. Sitä alettiin rakentaa vuonna 1964. Sen beteoni tehtiin tuohon aikaan yleiseen tapaan rantahiekasta jossa on suolaa. Suola heikentää betonia joka alkaa myöhemmin rapautumaan. Sille tehtiin perusteellinen korjaus betonin rapauduttua vuonna 1972. == Lähteet == Luokka:Dubain rakennukset ja rakennelmat Luokka:Veistokset
Düsseldorf-Kaiserswerth

Düsseldorf-Kaiserswerth on Düsseldorfin vanha kaupunginosa. Kaiserswerth sijaitsee Düsseldorfin pohjoisosassa Reinjoen varrella. Se sai alkunsa benediktiiniluostarista, joka perustettiin vuoden 700 paikkeilla joessa olevaan saareen. Saari oli tärkeä joenylityspaikka, ja siihen tehtiin pian linnoitus. 1000-luvulla sinne perustettiin Pyhän Saksalais-Roomalaisen keisarikunnan keisarille palatsi, josta kaupunki on saanut nimensä. 1100-luvulla paikalle rakennettiin jokiliikenteen tulliasema. 1200-luvulla kaupunki siirtyi Kölnin vaaliruhtinaiden haltuun. Espanjalaiset miehittivät kaupunkia vuosina 1589-1592. Vuonna 1702 Espanjan vallanperimyssotaan liittyvissä taisteluissa linnoitus vaurioitui pahoin, ja se menetti strategisen merkityksensä. Läheinen Düsseldorf kasvoi suuremmaksi, ja Kaiserswerthistä tuli sen lähiö.Kaiserswerth Fortified Places Kaiserswerthissa on toiminut kätilöopisto ja diakonissalaitos vuodesta 1836 asti.Geschichte Kaiserswerther Diakonie == Lähteet == Luokka:Düsseldorf
Sisters of Mercy (sääntökunta)

Sisters of Mercy on katolinen naisten sääntökunta. Sen perusti irlantilainen Catherine McAuley vuonna 1831.History of Mercy Sisters of Mercy in America Kymmenen vuoden aikana McAuley perusti neljätoista seurakuntaa Englantiin ja Irlantiin. Pian hänen kuolemansa jälkeen järjestö levisi Pohjois-Amerikkaan, Uuteen-Seelantiin ja Argentiinaan.Mercy sprea across the globe Sisters of Mercy in America Nykyisin sääntökunnalla on noin kymmenentuhatta jäsentä. == Lähteet == Luokka:Katolisen kirkon sääntökunnat Luokka:Kristinusko Irlannissa
Taekwondo kesäolympialaisissa 2016

Taekwondossa kilpailtiin Rio de Janeiron 2016 kesäolympialaisissa seitsemättä kertaa. Kilpailut käytiin 17.–20. elokuuta Centro Olímpico de Treinamenton toisessa hallissa, jonne mahtui yleisöön 10 000 henkilöä. Painoluokkia oli neljä kummallekin sukupuolelle. Parhaiten menestyi Etelä-Korea, joka saavutti kaksi kultaa ja kolme pronssia. ==Mitalistit== ===Miehet=== 58 kg Zhao Shuai Tawin Hanprab Luisito Pie Kim Tae-hun 68 kg Ahmad Abughaush Aleksei Denisenko Lee Dae-hoon Joel González 80 kg Cheick Sallah Cisse Lutalo Muhammad Milad Beigi Oussama Oueslati Yli 80 kg Radik Isayev Abdoulrazak Issoufou Maicon Siqueira Cha Dong-Min ===Naiset=== 49 kg Kim So-Hui Tijana Bogdanović Patimat Abakarova Panipak Wongpattanakit 57 kg Jade Jones Eva Calvo Hedaya Malak Kimia Alizadeh 67 kg Oh Hye-ri Haby Niaré Ruth Gbagbi Nur Tatar Yli 67 kg Zheng Shuyin María Espinoza Bianca Walkden Jackie Galloway ==Mitalitaulukko== 1\. 2 0 3 5 2\. 2 0 0 2 3\. 1 1 1 3 4\. 1 0 2 3 5\. 1 0 1 2 6\. 1 0 0 1 7\. 0 1 1 2 0 1 1 2 9\. 0 1 0 1 0 1 0 1 0 1 0 1 0 1 0 1 0 1 0 1 14\. 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 Yhteensä 8 8 16 32 == Lähteet == ==Aiheesta muualla== *Taekwondo Rio de Janeiron 2016 kesäolympialaisten ja -paralympialaisten virallisilla sivuilla Luokka:Kesäolympialaiset 2016 2016
IK Sleipner

Idrottsklubben Sleipner on norrköpingiläinen urheiluseura. Parhaiten seura tunnetaan jalkapalloseurana. Sleipner on voittanut kerran Ruotsin mestaruuden 1938. Nykyään seura pelaa Ruotsin neljänneksi korkeimmalla sarjatasolla 2. divisioonan Södra Svealand -lohkossa. Seura on nimetty Odinin hevosen Sleipnirin mukaan. ==Lähteet== Luokka:Ruotsalaiset jalkapalloseurat Luokka:Norrköpingin urheilu
Harley Street

Harley Street on katu Lontoossa. Se on ollut 1800-luvulta asti tunnettu siellä toimivista lääkäreistä. Nykyisin kadun varrella toimii noin 1500 lääketieteen eri alojen ammattilaista. Siellä toimii klinikoita ja yksityissairaaloita, jotka tarjoavat palveluita syöpähoidoista kauneusleikkauksiin.http://www.harleystreetguide.co.uk/ == Lähteet == == Aiheesta muualla == Luokka:Lontoon kadut
Theodor Fliedner

Theodor Fliedner (1800–1864) oli saksalainen pappi, joka perusti luterilaisen diakonissatoiminnan. Hän opiskeli papiksi ja vuonna 1821 hän ryhtyi Düsseldorf-Kaiserswerthin seurakunnan papiksi. Fliedner aloitti kristillisen laupeudentyönsä toimimalla läheisen vankilan pastorina, ja sai muutkin vankilat pestaamaan vankilapastoreita. Vuonna 1836 hän perusti operussairaalan ja sen yhteyteen diakonissalaitoksen. Florence Nightingale opiskeli Fliednerin perustamassa laitoksessa sairaanhoitajaksi.Theodor Fliedner Lutheran Calendar == Lähteet == Luokka:Saksalaiset papit Luokka:Vuonna 1800 syntyneet Luokka:Vuonna 1864 kuolleet
Sidney Herbert

Sidney Herbert (16. syyskuuta 1810 – 2. elokuuta 1861) oli englantilainen poliitikko. Hänet valittiin parlamentin alahuoneeseen konservatiivipuolueen edustajaksi vuonna 1832. Vuonna 1845 hän pääsi hallitukseen sotaministeriksi. Krimin sodan aikana hän oli vastuussa sotaan liittyvistä käytännön asioista kuten sotilassairaaloiden johtamisesta. Herbert lähetti Florence Nightingalen hoitamaan sodassa haavoittuneita.Florence Nightingale (1820-1910) Christian Heroes Sidney Herbertin vanhemmat olivat Pembroken jaarli George Herbert ja kreivitär Catherine Vorontsov (Jekaterina Vorontsova), jonka isä oli Venäjän suurlähettiläs Lontoossa, kreivi Semjon Vorontsov. Catherine Vorontsov oli sotamarsalkka Mihail Vorontsovin sisko. Sidney Herbertin patsas Lontoossa Regent Streetin ja Pall Mallin risteyksessä on osa vuonna 1861 pystytettyä Krimin sodan muistomerkkiä.Victorianweb.org – Sidney Herbert == Lähteet == Luokka:Yhdistyneen kuningaskunnan konservatiivipuolueen poliitikot Luokka:Krimin sota Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan puolustusministerit Luokka:Vuonna 1810 syntyneet Luokka:Vuonna 1861 kuolleet
Busters

Busters on vuonna 1974 perustettu suomalainen rockyhtye. Bändi on syntynyt Helsingin Norssin koulukavereiden pohjalta, mutta siinä on soittanut muutamia tämän päivän muusikoita kuten Honey Aaltonen, Tero Rikkonen, Veli-Pekka Oinonen, Kimmo Kosenius (Problems?, Woude), Risto Schiray (Problems?, Woude) sekä Risto Rinne (Kake Singers). Yhtye on keikkaillut ahkerasti ja soittanut mm. Maarit ja Sami Hurmerinnan, Eero Raittisen ja Mato Valtosen kera. Bändi on keikkaillut niin Tavastialla, Vanhalla kuin edesmenneellä Natsallakin. Perinteinen kesän keikka Kuohijoella 2011 teki jälleen yleisöennätyksen ministeritason vieraita myöten – myös bändin uusin oma kappale "Kuohijoki" julkaistiin siellä. == Jäsenet == * Honey Aaltonen – rummut * Lauri Karhuvaara – laulu * Jyri Lehtonen – kitara * Risto Schiray – kitara, laulu * Tero Rikkonen – kitara, laulu * Timo Virtaneva – basso == Julkaisut == Pöytälaatikosta 1993 (JLNBF-001), hyväntekeväisyyslevy LC Floorankentän kanssa tukemaan Eläintarhan ala-astetta ja Käpylän lastenkotia. #Farkut (säv. sov. Jyri Lehtonen, san. Lauri Karhuvaara) #I´m not so far away (säv. san. sov. Jyri Lehtonen) #Nuoruutein (säv. sov. Jyri Lehtonen, san. Lauri Karhuvaara) #Nuori rokkari (säv. sov. Jyri Lehtonen, san. Lauri Karhuvaara) #Let´s boogie (säv. sov. Jyri Lehtonen) #Pain of my life (säv. sov. Jyri Lehtonen) #Matkani unelma (säv. J. Lehtonen, san. L. Karhuvaara, sov. Seppo Hiltunen) #Bafe´s factory (säv. sov. Jyri Lehtonen) #Sunnuntaita vasten (säv. sov. Jyri Lehtonen, san. Lauri Karhuvaara) #G´blues (säv. J. Lehtonen, sov. Kimmo Kosenius - J. Lehtonen - T. Virtaneva) #Älä jätä kesken (säv. san. Risto Rinne, sov. Jyri Lehtonen - Risto Rinne) #Maria (säv. san. Jukka Kosonen, sov. Jukka Kosonen - Jyri Lehtonen) #Aurinkokellonaikaan (säv. san. Jukka Kosonen, sov. J. Kosonen - J. Lehtonen) #Aikaa lokakuun (säv. san. Jaakko Koskinen, sov. Jyri Lehtonen) #Blue sky (säv. Jyri Lehtonen, sov. Olavi Kolliander - Tommi Nieminen - Timo Seppälä - Kyösti Suokas - Tarja Syväoja) #Nuoria oltiin (säv. san. Risto Rinne, sov. Jyri Lehtonen - Risto Rinne) Pop & Rock 2009 (MICD-0905) # Nuoruutein, Live at Tavastia 3.8.2009 Digitaaliset julkaisut # Farkut - Live at Vanha ylioppilastalo 11.11.2005 # Bafe´s Factory - Live at Vanha ylioppilastalo 11.11.2005 # Nuoruutein - Live at Tavastia 3.8.2009 # Kuka mitä häh - Live a Bilia Kaivoksela 12.2.2011 (guest Mato Valtonen) # Dancing Shoes - Live a Bilia Kaivoksela 12.2.2011 == Aiheesta muualla == * Bustersin viralliset sivut * Huomenta Suomen Lauri Karhuvaara onkin rokkimies Mtv3.fi 01.11.2009 *Helsingin Sanomien artikkeli hyväntekeväisyyslevystä Luokka: Suomalaiset rockyhtyeet
63 (luku)

63 (kuusikymmentäkolme) on luonnollinen luku, jota edeltää luku 62 ja seuraa luku 64. == Matematiikassa == * 63 on yhdistetty luku. * 63 on vajaa luku. * 63 on Woodallin luku: 4 \cdot 2^4 - 1. * 63 on onnekas luku (). * 63 on Duffyn luku. * 63 on Harshad-luku kymmenjärjestelmässä ja nelijärjestelmässä (3334) * 63 on palindromi binäärijärjestelmässä (1111112) ja nelijärjestelmässä. * 63 on ”komea luku” (), koska se voidaan muodostaa numeroidensa positiivisten kokonaislukupotenssien summana kymmenjärjestelmässä: 6^2+3^3. * 63 on keskitetty oktaedriluku. * 63 on seitsemän ensimmäisen yhdistetyn luvun summa. * 63 voidaan muodostaa kahden neliöluvun erotuksena kolmella tavalla: 8^2-1^2, 12^2-9^2 ja 32^2-31^2.63 Sixty-Three LXIII (arkistoitu) * 63 esiintyy kahdessa jaottomassa Pythagoraan kolmikossa: ja . == Luonnontieteissä == * Jaksollisessa järjestelmässä 63 on europiumin järjestysluku. * Kupari-63 on kuparin vakaa ja luonnossa yleisin isotooppi. * Kadmium-111 on kadmiumin vakaa isotooppi, jonka neutroniluku on 63. * Typen sulamispiste on noin 63 kelviniä. * 63 Ausonia on asteroidi. * Auringonkukkagalaksi tunnetaan myös nimellä Messier 63. * Muulilla on 63 kromosomia. == Muissa yhteyksissä == * Amerikkalainen nesteen tilavuusmitta hogshead vastaa 63 gallonaa (noin 240 litraa). * 63 on Filippiinien kansainvälinen suuntanumero. * Eurooppatie E63 kulkee Sodankylän ja Turun välillä. * Kantatie 63 kulkee Kauhavan ja Ylivieskan välillä. * Bell P-63 Kingcobra oli amerikkalainen hävittäjälentokone. * Kohu-63 on suomalainen punk-yhtye. == Lähteet == Luokka:Luonnolliset luvut
Girolamo Prigione

Girolamo Prigione (12. lokakuuta 1921 Castellazzo Bormida – 27. toukokuuta 2016 Alessandria) oli italialainen roomalaiskatolinen arkkipiispa. Hänet vihittiin papiksi Alessandria (della Paglian) hiippakuntaan 18. toukokuuta 1944. Hänet nimitettiin Lauriacumin titulaariarkkipiispaksi sekä apostoliseksi nuntiukseksi El Salvadoriin ja Guatemalaan 27. elokuuta 1968. Piispaksi vihkiminen seurasi 24. marraskuuta. Pääkonsekraattorina toimi Amleto Giovanni Cicognani, jota avustivat Giovanni Benelli ja Giuseppe Almici.Catholic- Hierarchy.org: Archbishop Girolamo Prigione 2\. lokakuuta 1973 Prigione sai nimitykset apostoliseksi delegaatiksi Ghanaan ja Nigeriaan. 28. huhtikuuta 1976 hänet nimitettiin apostoliseksi pro-nuntiukseksi Nigeriaan, 7. helmikuuta 1978 apostoliseksi delegaatiksi Meksikoon ja 12. lokakuuta 1992 apostoliseksi nuntiukseksi samaan maahan. Hän jäi eläkkeelle 2. huhtikuuta 1997. == Lähteet == Luokka:Italialaiset piispat Luokka:Katoliset piispat Luokka:Pyhän istuimen diplomaatit Luokka:Vuonna 1921 syntyneet Luokka:Vuonna 2016 kuolleet
Iriney

Iriney Santos da Silva, yleensä vain Iriney (s. 23. huhtikuuta 1981 Humaitá, Brasilia) on brasilialainen jalkapalloilija. Hän pelasi kotimaansa lisäksi Espanjassa ja yhdellä kaudella Englannissa. Hän oli pelipaikaltaan keskikenttäpelaaja. == Seurajoukkueura == Iriney aloitti ammattilaisuransa vuonna 2000 Associação Desportiva São Caetanosta. Vuonna 2002 Iriney siirtyi espanjalaiseen Rayo Vallecanoon, jota hän edusti seuraavat kolme kautta. Kesällä 2005 hän teki sopimuksen Celta Vigon kanssa. Joukkue pelasi kaudet 2005–2007 maan korkeimmalla sarjatasolla Primera Divisiónissa. Kaudeksi 2007–2008 galicialaisseura tippui Segunda Divisióniin, jonka jälkeen Iriney päätti jättää seuran ja siirtyi tammikuussa 2008 Almeríaan. Kesäkuussa 2009 Iriney siirtyi sevillalaiseen Real Betisiin, jossa hän pelasi kolme kautta. Kauden 2012–2013 hän pelasi Granadassa. Iriney pelasi heinäkuusta 2013 tammikuuhun 2014 Englannin mestaruussarjan Watfordissa 15 ottelua. Kauden 2013–2014 lopun hän pelasi Mallorcan joukkueessa, minkä jälkeen hän lopetti pelaajauransa. Iriney pelasi La Ligassa yhteensä 151 ottelua ja teki niissä kaksi maalia. La Liga 2:ssa hän pelasi 80 ottelua ja teki niissä kolme maalia. == Lähteet == == Aiheesta muualla == * Irineyn esittely Betisin virallisella sivustolla * Irineyn tilastot BDFutbol-sivustolla Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
2-bromo-LSD

2-Bromo-LSD, nimenä myös BOL-148, on lysergihapon johdos. Se on rakenteellisesti muutoin identtinen LSD:n kanssa, mutta sisältää ylimääräisen bromiatomin, joka korvaa samassa paikassa olleen vetyatomin. Yhdisteen löysi Albert Hofmann osana tutkimusta, jossa LSD löydettiin. 2-Bromo-LSD ei aiheuta lainkaan sellaisia aisti- ja ajatustoimintovaikutuksia kuin LSD, eikä sitä ole tutkittu paljonkaan. Sen on havaittu vaikuttavan neutraalina antagonistina samoissa reseptoreissa kuin LSD. Bromiatomin takia se ei kiinnity serotoniinireseptoreihin, joihin LSD voi kiinnittyä. 2-Bromo-LSD:n käyttöä on kokeiltu Hortonin syndrooman hoidossa lupaavin tuloksin.Troxler F, Hofmann A. Substitutionen am Ringsystem der Lysergsaüre. I—Substitutionen am Indol- Stickstoff. Helvetica Chimica Acta 1957; 40(VII): 2160–2170. == Lähteet == ==Aiheesta muualla== * LSD-artikkeli TiHKAL-teoksen HTML-muodossa * Book II of TiHKAL * Entheogen Corporation Luokka:Tryptamiinit Luokka:Amidit
Arvid Andersson

Olov Arvid Andersson (19. toukokuuta 1919 Västerrottna (nyk. Sunnen kunta), Värmlanti – 20. syyskuuta 2011 Kristinehamn) oli ruotsalainen painonnostaja, maailman- ja euroopanmestari. Andersson voitti urheilu-urallaan maailmanmestaruuden Pariisista vuonna 1946, MM-pronssin ja kaksi Euroopan mestaruutta. Hän osallistui myös kahdesti kesäolympialaisiin: Lontoossa 1948 hän oli 13:s ja Helsingissä 1952 12:s. Andersson työskenteli palomiehenä. Hän kuoli 92-vuotiaana vanhainkodissa ollessaan aamiaisella.Arvid ‘Strong Arvid’ Andersson, a 1946 world weightlifting champion from Sweden, dies at 92 washingtonpost.com == Lähteet == * Arvid Andersson Biography and Olympic Results | Olympics at Sports-Reference.com === Viitteet === Luokka:Ruotsalaiset painonnostajat Luokka:Vuonna 1919 syntyneet Luokka:Vuonna 2011 kuolleet
Martta Hakala

Martta Hakala (s. 14. lokakuuta 1993) on suomalainen laulaja. Vuonna 2011 hän osallistui Suomen Idolsiin, mutta jätti kilpailun kesken koti-ikävään ja nuoreen ikäänsä vedoten. Hakalaa oltiin pidetty yhtenä kilpailun ennakkosuosikeista, ja tuomaristoon kuulunut Nina Tapiokin kommentoi että Hakala olisi varmasti nähty semifinaaleissa. Kilpailun jälkeen Hakala kirjoitti ettei aio enää osallistua Idolsiin vaan äänittää jatkossa musiikkinsa kotona. Idolsissa Hakala tutustui vierailevana tuomarina toimineeseen PMMP:ssä laulavaan Mira Luotiin, ja pääsi tämän kautta esiintymään lämppäriksi PMMP:n keikalle Nosturiin. Pian Idolsista jättäytymisen jälkeen Sony Music tarjosi Hakalalle levytyssopimusta, ja esikoisalbumia alettiin työstää. Ensimmäinen single julkaistiin nimellä Steve Harris Iron Maiden -yhtyeen basistin mukaan. Hakala kirjoitti kappaleen yhdessä tuottajien Hank Solon ja Tom Aeionin kanssa. Toinen kappale, ”Pidät kii” julkaistiin 1. joulukuuta 2016.Instagram: Martta Hakala (marttatyyri) Kesäkuussa 2017 hän julkaisi uuden singlen ”Sä”. Martta Hakala kirjoitti ylioppilaaksi Jämsän yhteiskoulusta keväällä 2012 ja kertoi Ilta-Sanomien haastattelussa hakevansa opiskelemaan kauppakorkeakouluun Tampereelle.Jussi Niiranen: Idolsista tuttu Martta Hakala tekee levyä ja unelmoi yrittäjyydestä. Ilta-Sanomat 28.5.2012, s. B11. Martta valmistui liiketalouden tradenomiksi 2016 sekä suoritti hyväksytyn tilintarkastajan tutkinnon kesällä 2018 ja nykyään hän pyörittää musiikkiuran ohella omaa taloushallintoyritystä myAuditor. == Diskografia == === Singlet === * ”Steve Harris” (2011) * ”Pidät kii” (2016) * "Sä" (2017) == Lähteet == == Aiheesta muualla == *Martta Hakalan blogi Luokka:Suomalaiset laulajat Luokka:Vuonna 1993 syntyneet Luokka:Elävät henkilöt
Arthur Lewis

William Arthur Lewis (23. tammikuuta 1915 – 15. kesäkuuta 1991) oli Saint Lucialla syntynyt taloustieteilijä. Hän sai vuonna 1932 stipendin siirtomaan emämaahan Englantiin. Lewis opiskeli taloustiedettä ja lakia London School of Economicsissa. Vuonna 1948 hänestä tuli professori Manchesterin yliopistoon.Autobiography Nobelprize Hänet palkittiin vuonna 1979 taloustieteen Nobelilla tutkimuksesta yhdessä Theodore Schultzin kanssa taloudellisen kehityksen alalta, erityisesti kehitysmaiden ongelmien osalta.Industry and Commerce Visit SLU == Merkittäviä teoksia == Lewis, W. Arthur (2003). The Theory of Economic Growth. London: Taylor and Francis, 453 sivua. Julkaistu ensimmäisen kerran vuonna 1955. ISBN 0-415-31301-5. Lewis, W. Arthur (1954). "Economic development with unlimited supplies of labour". The Manchester School 22, no. 2: 139–191. == Lähteet == Luokka:Saintlucialaiset henkilöt Luokka:Nobelin taloustieteen palkinnon saajat Luokka:Vuonna 1915 syntyneet Luokka:Vuonna 1991 kuolleet
Per Unckel

Per Unckel (24. helmikuuta 1948 Finspång, Itä-Götanmaa, Ruotsi – 20. syyskuuta 2011 Tukholma, Ruotsi) oli ruotsalainen poliitikko ja Tukholman läänin maaherra. Kuolleet, Helsingin Sanomat 23.9.2011 sivu C 8. Artikkelin verkkoversio Unckel pyrki määrätietoisesti edistämään Ruotsin ja Suomen suhteita. Hän oli Ruotsin maltillisen kokoomuksen jäsen, alkujaan nuorisopoliitikko, josta tuli opetusministeri ja Pohjoismaiden ministerineuvoston pääsihteeri. Carl Bildtin ohella hän edusti puolueen uudistavaa linjaa. Unckel edisti opetusministerinä ollessaan vapaakoulujärjestelmän syntymistä, ja uudistuksen ansiosta ruotsinsuomalaiset saivat oikeuden omiin kouluihin. Hän vaikutti myös kielilakiuudistukseen, jonka ansiosta suomi sai 2009 vähemmistökielen aseman. Hän oli suomalais- ruotsalaisen kulttuurirahaston puheenjohtaja ja Hanasaaren kulttuurikeskuksen johtokunnan jäsen. Hän oli mukana luomassa Merkkivuosi 2009 -hanketta, jolla muistettiin Ruotsin ja Suomen yhteisen historian päättymistä 1809. ==Lähteet== == Aiheesta muualla == Luokka:Maltillisen kokoomuksen poliitikot Luokka:Ruotsin maaherrat Luokka:Ruotsin ministerit Luokka:Ruotsin kansanedustajat Luokka:Opetusministerit Luokka:Vuonna 1948 syntyneet Luokka:Vuonna 2011 kuolleet
HMS Unbeaten

HMS Unbeaten oli Britannian kuninkaallisen laivaston vuonna 1940 valmistunut U-luokan toisen hankintaryhmän sukellusvene toisessa maailmansodassa. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 22. marraskuuta 1939. Alus laskettiin vesille 9. heinäkuuta 1940 ja otettiin palvelukseen vielä saman vuoden lopulla 10. marraskuuta.Akermann, Paul s. 408–409 == Palvelus == Alus oli pääosan ajastaan Välimerellä, jossa se upotti italialaisen purjealus V51/Alfan, Vichyn Ranskan kauppalaivaston PLM 20:n, Regia Marinan sukellusveneen R. Smg. Guglielmottin sekä Kriegsmarinen sukellusveneen U-374:n. Aluksen ilmoitettiin upottaneen näiden lisäksi kaksi purjealusta kansitykillä. Alus lähti 23. lokakuuta Holy Lochista erikoistehtävään laskemaan agentin maihin Vigoon Espanjan rannikolle. Suoritettuaan tehtävän aluksen piti partioida Biskajanlahdella. Alus sai määräyksen jättää partioalueensa 8. marraskuuta pimeän laskeuduttua. Alus joutui 11. marraskuuta Kuninkaallisten ilmavoimien rannikkolennoston 172. laivueen Vickers Wellingtonin maaliksi pommituskieltoalueella. Alus vei mukanaan koko miehistön.http://uboat.net/allies/warships/ship/3389.html Uboat.net – HMS Unbeaten == Aluksen päälliköt == Aluksen päälliköinä olivat: *Edward Arthur Woodward 14. syyskuuta 1940 – 31. elokuuta 1942 *Donald Eric Ogilvy Watson, DSC 31. elokuuta – 11. marraskuuta 1942 == Lähteet == * * * * === Viitteet === Luokka:Kuninkaallisen laivaston U-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan toisen maailmansodan sukellusveneet
Fosfofruktokinaasi-2

Fosfofruktokinaasi-2 on entsyymi, joka katalysoi fruktoosi-6-fosfaatin reversiibeliä fosforylaatiota fruktoosi-2,6-bisfosfaatiksi. Entsyymillä on tehtävä glykolyysin ja glukoneogeneesin säätelyssä. Fosfofruktokinaasi-2:n EC- numero on EC 2.1.7.105. ==Toiminta== Rakenteeltaan fosfofruktokinaasi-2 on kahdesta samanlaisesta yksiköstä koostuva dimeeri ja molekyylipainoltaan noin 55 kDa. Kummassakin yksikössä on fosforylaatiota katalysoiva kinaasialayksikkö ja fosfaattiryhmän hydrolyysiä katalysoiva fosforylaasialayksikkö. Nisäkkäiltä tunnetaan viisi isoentsyymiä, jotka ovat yleisiä aivoissa, maksassa, luurankolihaksistossa, sydämessä ja kiveksissä. Fosfofruktokinaasi-2:n kinaasialayksikkö katalysoi fosforyyliryhmän siirtämistä ATP-molekyyliltä fruktoosi-6-fosfaatille ja fosforylaasialayksikkö katalysoi fruktoosi-2,6-bisfosfaatin hajotusta fruktoosi-6-fosfaatiksi ja fosfaatti- ioniksi. Entsyymiä inhiboi muun muassa sitruunahappo, mutta tärkein säätelymekanismi on fosforylaatio. Proteiinikinaasi A katalysoi fosforyyliryhmän liittämistä fosfofruktokinaasi-2:n seriiniaminohappoon, mikä inhiboi kinaasiaktiivisuutta ja aktivoi fosforylaasialayksikön. Tällöin glykolyysiä aktivoivan fruktoosi-2,6-bisfosfaatin konsentraatio laskee ja glykolyysin aktiivisuus pienenee. Näin tapahtuu glukoosin konsentraation ollessa solussa vähäinen, jolloin erittyy proteiinikinaasi A:ta aktivoivaa glukagonihormonia. Kun glukoosia on soluissa runsaasti, eräs fosfoproteiinifosfataaseihin kuuluva entsyymi defosforyloi fosfofruktokinaasi-2:n, jolloin sen kinaasialayksikkö aktivoituu ja fosforylaasialayksikkö inhiboituu. Kinaasialayksikön tuottama fruktoosi-2,6-bisfosfaatti aktivoi glykolyysiä ja inhiboi glukoneogeneesia. ==Lähteet== Luokka:Transferaasit
Medb

Medb on Irlannin muinaistaruston Connachtin kuningatar. Keskeisissä kertomuksissa hänen puolisonsa on Ailill mac Máta, joskin hänellä oli ollut tätä ennen puolisoita, jotka olivat olleet myös Connachtin kuninkaita. Mebd hallitsee Cruachan (nykyisin Rathcroghan Roscommonin kreivikunnassa). Hän on Ulsterin kuninkaan Conchobar mac Nessan vihollinen ja entinen vaimo, ja hän käynnisti Táin Bó Cúailngen ("Cooleyn karjanryöstö"), jonka tavoitteena oli Ulsterin arvokkaan härän ryöstäminen. Medbin ahneus aiheutti katkeran sodan Connachtin ja Ulsterin välille, ja vain Cuchulainn oli kyllin voimakas karkottamaan Connachtin joukot, vaikka Medbin taikavoimat koituivat lopulta myös hänen kuolemakseen. Medb oli seksuaalisesti kyltymätön, ja hänen himokkuutensa oli niin vahva, että pelkkä hänen näkemisensä imi miehistä voimat. Medb on saattanut olla Mabin esikuva.Cotterell 1996, s. 220 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Irlantilainen mytologia
Luettelo Suomen kasvitieteellisistä puutarhoista

Luettelo Suomen kasvitieteellisistä puutarhoista. * Arboretum Mustila, Kouvola * Botania, Joensuu * Gardenia-Helsinki, Viikki, Helsinki (vuoteen 2015 asti) * Helsingin yliopiston kasvitieteellinen puutarha (Kaisaniemi ja Kumpula), Helsinki * Jyväskylän yliopiston kasvitieteellinen puutarha, Jyväskylä * Oulun yliopiston kasvitieteellinen puutarha, Oulu * Pietarsaaren Koulupuisto, Pietarsaari * Rauman opettajankoulutuslaitoksen puutarha, Rauma * Turun yliopiston kasvitieteellinen puutarha, Turku == Lähteet == * Suomen kasvitieteelliset puutarhat * kasvitieteellisistä puutarhoista Kasvitieteelliset puutarhat
DR Update

DR Update on Tanskan yleisradioyhtiön Danmarks Radion omistama ympärivuorokautinen uutiskanava. Kanava aloitti lähetykset 7. heinäkuuta 2007 pelkästään internetissä, mutta aloitti televisio- ja mobiililähetykset vuoden sisällä. DR Update lähettää suoria 10 minuutin mittaisia uutislähetyksiä puolen tunnin välein joka arkipäivä kello 8-24 ja viikonloppuisin klo 10-19. Suorien lähetysten välillä edellistä lähetystä uusitaan useaan otteeseen ja yöaikaan kanavalla näkyy tekstimuotoisia uutisia. DR Updaten uutislähetyksiä lähetetään samaan aikaan myös Danmarks Radion pääkanava DR1:llä joka päivä klo 13, 15 ja 18:50 ja vastavuoroisesti DR1:n pääuutislähetykset klo 19:30 ja 22 lähetetään myös DR Updatella. Tosin DR1-kanavan erikoismakasiineja (kuten Kontant, Penge, Horisont, Fodboldmagasinet ja 21 Søndag) sekä DR2-kanavan Deadline-uutislähetyksiä klo 18 ja 23:30 ei ole lähetetty Updatella helmikuun 2011 kanavauudistuksen jälkeen. DR Update, kuten kaikki muutkin DR:n televisiokanavat DR HD:tä lukuun ottamatta, on nähtävissä suorana ympäri maailman Danmarks Radion netti-tv-palvelu DR NU:n välityksellä 24 tuntia vuorokaudessa. Lähetyksistä on jälkikäteen katsottavissa DR1:llä lähetetyt ohjelmat. == Uutisankkurit == *Lotte Thor *Kasper Jessing *Louise Bjerregaard *Morten Schnell-Lauritzen *Louise Reumert *Kristian Porsgaard *Maria Yde *Christian Gundtoft Kanavapäällikkönä toimii Anders Kappel. == Aiheesta muualla == DR Updaten virallinen kotisivu DR Update suorana DR NU -palvelussa (tanskaksi) Luokka:Tanskalaiset televisiokanavat Luokka:Vuonna 2007 perustetut televisiokanavat Luokka:Danmarks Radio
Rob Hopkins

Robert Hopkins (s. 1968 Lontoo) on englantilainen tietokirjailija, opettaja ja ympäristöaktivisti, joka tunnetaan erityisesti siirtymäliikkeen perustajana. Hän on toiminut permakulttuurin opettajana ja julkaissut siirtymäliikettä koskevia tietokirjoja. Hopkins on Post Carbon Instituten tutkija. ==Ura== Rob Hopkins syntyi vuonna 1968 Lontoossa.Cant' Learn Less: Rob Hopkins, viitattu 23.9.2011. Hän on suorittanut sosiaalitutkimuksen maisterintutkinnon sekä tohtorintutkinnon Plymouthin yliopistosta.Transition Culture: About this site and me, viitattu 23.9.2011. Hopkins toimi permakulttuurin opettajana Kinsalessa, Irlannissa, kun hän osallistui vuonna 2004 öljyhuippua käsittelevälle luennolle ja huolestui kuulemastaan. Hän oppi, että teollisuusyhteiskunnat ovat äärimmäisen riippuvaisia maaöljystä ja häiriöt sen saatavuudessa saattavat johtaa vakaviin ongelmiin. Koska maaöljy on rajallinen luonnonvara, tulee yhteiskuntien pyrkiä vapautumaan tästä riippuvaisuudesta. Yhdessä oppilaidensa hän kanssa hän laati siirtymäliikkeen ohjelman, jonka he esittelivät vuonna 2005 Kinsalen kaupunginvaltuustolle. Ohjelman tarkoituksena oli vähentää yhteisöjen energiankulutusta ja riippuvaisuutta teollisuustuotteista sekä lisätä niiden resilienssiä omavaraisuuden ja yhteisöllisyyden avulla. Kinsalen kaupunginvaltuusto hyväksyi ohjelman ja siitä tuli maailman ensimmäinen siirtymäkaupunki. Hopkins siirtyi pian entiseen kotikaupunkiinsa Totnesiin, Englantiin, joka seurasi Kinsalen esimerkkiä. Sittemmin siirtymäliike on kasvanut laajaksi kansainväliseksi liikkeeksi, johon kuuluu satoja yhteisöjä eri puolilla maailmaa.The Southern Star, Kinsale Council Supports Transition Town Venture, viitattu 23.9.2011. Hopkins on julkaissut kaksi kirjaa. Ensimmäinen niistä, The Transition Handbook vuodelta 2008, toimii nimensä mukaisesti käsikirjana siirtymäliikkeelle. Se on käännetty useille kielille ja se oli vuonna 2008 Britannian parlamentin jäsenten viidenneksi suosituin kesälukeminen.Green Books: Transition Handbook. Hänen toinen kirjansa, The Transition Companion, ilmestyy lokakuussa 2011.Green Book: Transition Books , viitattu 23.9.2011. Hopkins elää Devonissa, Englannissa ja kasvattaa itse ruokaa perheelleen. Hän luennoi siirtymäliikkeestä ja kirjoittaa runsaasti aihetta koskevia internet- artikkeleita. Hänen bloginsa Transition Culture on äänestetty Ison-Britannian neljänneksi parhaaksi ympäristöaiheiseksi blogiksi. The Independent -lehti on valinnut hänet Ison-Britannian 100 tärkeimmän ympäristöaktivistin joukkoon. Hän on Post Carbon Instituten tutkijajäsen. ==Palkinnot== * 2008 Schumacher Award * 2009 Observer Ethical Award * 2009 Energy Saving Trustin ja The Guardian -lehden valitsema 'Green Community Hero' ==Julkaisut== * The Transition Handbook: From Oil Dependency to Local Resilience (2008), Green Books, ISBN 9781900322188. * The Transition Companion: Making Your Community More Resilient in Uncertain Times (2011), Green Book. == Lähteet == Luokka:Brittiläiset ympäristöaktivistit Luokka:Kestävä kehitys Luokka:Öljyhuippu Luokka:Vuonna 1968 syntyneet Luokka:Elävät henkilöt
The Lost Children

The Lost Children on Disturbedin albumien B-puolten kappaleita sisältävä kokoelma-albumi, joka julkaistiin 8. marraskuuta 2011. David Draiman ilmoitti albumin julkaisusta elokuussa 2011 Twitter-tilinsä kautta ja vastasi samalla useisiin kysymyksiin albumiin liittyen. Ainoa kappale levyllä, jota ei ole muilla levyillä on Mine. Albumin kuvitus paljastettiin 22. syyskuuta 2011. == Kappaleet == # # # # # # # # # # # # # # # (Faith No More Cover) # (Judas Priest Cover) == Arvostelut == * AllMusic: AllMusic review * Artistdirect: Artistdirect: Album review * Imperiumi: 8-/10 * Kaaoszine: 8/10 * Revolver: Revolvermag == Lähteet == == Aiheesta muualla == * The Lost Children discogs.com -sivustolla Luokka:Disturbedin albumit Luokka:Vuoden 2011 kokoelma-albumit
Lithovius

Lithovius on suomalainen suku, joka on alkuaan peräisin Kaarinan Littoisten kylästä. Sen kantaisä Henricus Laurentii Lithovius tuli 1583 Limingan kirkkoherraksi. Hänen tiedetään allekirjoittaneen Upsalan kokouksen päätöksen 1593 ja hän kuoli 1615. Hänestä polveutuvat myöskin Ahlholm ja Hoffrén-suvut sekä naiskannalta myöhempi Toppelius-suku. Suvun jäsenistä seuraavat ovat tulleet tunnetuiksi kirjallisuusalalla:Tietosanakirja / 5. Kulttuurisana- Mandingo * Zacharias Lithovius (1672–1743), suomalainen pappi ja runoilija * Gustaf Lithou (1692–1753), suomalainen runoilija * Isaac Lithovius (1709–1788), Lapuan kirkkoherra, kirjailija ==Lähteet== *Sursillin suku *Lithovius (1500 - ) – Kansallisbiografia Luokka:Suomalaiset suvut
Mirko Jozić

Mirko Jozić (s. 8. huhtikuuta 1940) on kroatialainen jalkapallovalmentaja ja entinen pelaaja. ==Ura== Jozićin pelaajaura jäi vaatimattomaksi ja hän siirtyi valmentajaksi jo kolmikymppisenä, kun hänestä tuli vuonna 1970 NK Junakin päävalmentaja. Kaksi vuotta myöhemmin Jozić siirtyi Jugoslavian liiton palvelukseen ja hän toimi 16 vuoden ajan maan juniorimaajoukkueiden päävalmentajana. Jozić johdatti Robert Prosinečkin ja Davor Šukerin tähdittämän Jugoslavian U20-maajoukkueen alle 20-vuotiaiden maailmanmestaruuteen vuonna 1987. Vuonna 1989 Jozić lähti uusien haasteiden perässä Etelä-Amerikkaan, jossa hän valmensi neljä vuotta chileläisseura Colo- Coloa. Vuonna 1991 hän luotsasi Colo-Colon Copa Libertadoresin mestariksi ensimmäisenä chileläisseurana. Menestys seuratasolla nosti Jozićin arvostusta maassa ja 1994 hänestä tuli Chilen maajoukkueen päävalmentaja. Maajoukkuepesti jäi kuitenkin lyhyeksi ja 1995 hän valmensi lyhyen aikaa meksikolaisseura Club Américaa. Eurooppaan Jozić palasi vuonna 1995, kun hänestä tuli HNK Hajduk Splitin päävalmentaja. Hän viihtyi Kroatiassa kuitenkin vain kauden 1995/96 ajan, kunnes siirtyi Saudi-Arabiaan Al-Hilalin peräsimeen. Etelä-Amerikkaan Jozić palasi vielä 1998 argentiinalaisen Newell's Old Boysin päävalmentajaksi. Kaudella 1998/99 hän valmensi portugalilaista Sportingia. Kesällä 2000 hänestä tuli Kroatian maajoukkueen päävalmentaja. Hän luotsasi kotimaansa MM-kisoihin 2002 Croatia , mutta tien katkettua jo lohkovaiheeseen jätti Jozić tehtävänsä kisojen jälkeen. ==Meriitit== * U21 Euroopan mestaruus: 1978 * U20 Maailmanmestaruus: 1987 * MM-1.kierros: 2002 * Copa Libertadores: 1991 * Chilen mestaruus (3): 1990, 1991, 1993 * Chilen cup: 1990 == Lähteet == Luokka:Kroatialaiset jalkapalloilijat Luokka:Kroatialaiset jalkapallovalmentajat Luokka:Vuonna 1940 syntyneet Luokka:Elävät henkilöt
Ávvir

thumb|250px|Ávvirin logo Ávvir on pohjoissaamenkielinen päivälehti, joka julkaistiin ensimmäisen kerran saamelaisten kansallispäivänä 6. helmikuuta vuonna 2008. Se syntyi, kun kaarasjokelainen Min Áigi ja koutokeinolainen Áššu yhdistettiin yhdeksi lehdeksi. Ávvir tarkoittaa suomeksi Huolenpito. Nimeä ehdotti Norjan saamelaiskäräjien nykyinen varapuheenjohtaja Láilá Susanne Vars Koutokeinosta. == Lähteet == == Aiheesta muualla == *Ávvir lehden kotisivut Luokka:Saamenkieliset lehdet Luokka:Norjalaiset sanomalehdet
LÉ Grainne

LÉ Grainne (viirinumero CM10) oli Irlannin laivaston Ton-luokan miinanraivaaja, joka oli valmistunut Britannian kuninkaallisen laivaston miinanraivaajaksi HMS Oulstoniksi. Se nimettiin irlantilaisen prinsessan Gráinnen mukaan 8. joulukuuta 1970 Hythessä T. McKennan vastaanottaessa aluksen. Se otettiin laivaston palvelukseen 30. tammikuuta 1971 Portsmouthin laivastotukikohdassa ensimmäisenä päällikkönään J. Deasy.MacGinty, Tom s. 255 Alus ei kuitenkaan koskaan ollut varsinaisessa meripalveluksessa. Se myytiin romutettavaksi Espanjaan 1987. ==Lähteet == * * === Viitteet === Luokka:Irlannin laivaston Ton-luokan miinanraivaajat Luokka:Thornycroftin valmistamat alukset
Ruusa

Ruusa on suomalainen naisen etunimi. Digi- ja väestötietoviraston tietojen nimi on annettu Suomessa vuoden 2019 loppuun mennessä 864 henkilölle, joista 127 on vuosina 2010–2019 syntyneitä. Ruusa-nimi tulee kasvisuvusta ruusut. Samaa alkuperää ovat monissa maissa esiintyvät nimet Rose ja Rosa. Suomessakin Rosa ja myös Roosa ovat niminä yleisempiä kuin Ruusa. Myös Rose-nimisiä on Suomessa noin 1170. Ruotsin kielessä on myös muunnos Rusa, joka tässä kielessä tarkoittaa vaaleanpunaista. Ruusa-nimi onkin alun perin tullut luultavasti ruotsin kielen Rusa-sanasta. == Kuvitteellisia Ruusia == * Ruusa Tölli, hahmo J. R. R. Tolkienin luomassa kuvitteellisessa Keski-Maassa ==Lähteet== Luokka:Etunimet
Valérie de Gasparin

Valérie de Gasparin (13. syyskuuta 1813 Geneve – 16. kesäkuuta 1894 Pregny- Chambésy, Geneven kantoni, Sveitsi) oli sveitsiläinen kirjailija ja yhteiskunnallinen vaikuttaja. Hän perusti ensimmäisen kirkkoon sitoutumattoman sairaanhoitajakoulun.The world’s first secular autonomous nursing school against the power of the churches Nursing Inquiry Valérie de Gasparin syntyi Genevessä vuonna 1813 varakkaaseen protestanttiseen perheeseen ja sai tiukan uskonnollisen kasvatuksen. Hän sai hyvän koulutuksen, joka huipentui Pariisin- aikaan, jolloin Franz Liszt antoi hänelle soittotunteja. Pariisista palattuaan Valerie alkoi julkaista kirjoituksiaan salanimellä. Hän meni naimisiin kreivi Gasparinin kanssa ja muutti Pariisiin 1837. Siellä hän julkaisi pamfletteja perheestä, avioliitosta, naisten asemasta ja köyhäin auttamisesta. Vuoden 1848 vallankumouksen jälkeen Gasparinit palasivat Sveitsiin ja Valérie de Gasparin alkoi perintönä saamansa omaisuuden turvin toteuttaa oppejaan käytännössä.Valérie de Gasparin F.-information Geneve Vuonna 1859 Valérie de Gasparin perusti Lausanneen sairaanhoitajakoulun, joka oli avoin kaikille naisille. Ennen sitä hoitoalalla oli työskennellyt vain nunnia. Oli vallankumouksellista, että naisia koulutettiin palkkatyöhön. == Teoksia == * Le mariage au point de vue chrétien 1843 * Allons faire fortune à Paris et Il y a des pauvres à Paris et ailleurs 1846 * Edelweiss 1890 * El Sonador 1894 == Lähteet == Luokka:Sveitsiläiset kirjailijat Luokka:Vuonna 1813 syntyneet Luokka:Vuonna 1894 kuolleet
Santa Maria presso San Satiro

Santa Maria presso San Satiro on kirkko Milanon keskustassa Italiassa. Kirkon kuori jouduttiin katkaisemaan rakennusvaiheessa. Tämän jälkeen Bramante maalasi alttarin taakse Trompe l'œil’n, joka on yksi lajinsa vanhimmista. Maalauksen avulla kirkko tuntuu suuremmalta. == Lähteet == Luokka:Italian kirkot Luokka:Milanon rakennukset ja rakennelmat Luokka:Kivikirkot
Nosebo

Nosebo (lat. nocebo, ’aiheutan haittaa’) eli lumehaitta on vaikutus, jossa kielteiset ennakkokäsitykset ja odotukset lisäävät henkilön kokemien haittojen ja oireiden määrää. Nosebovaikutus voi ilmetä oireiden pahenemisena, uusina oireina tai hoidon tehon vähenemisenä. ==Esiintymisyhteydet== Nosebovaikutuksia havaitaan usein potilastyössä sekä lääketutkimusten plaseboryhmissä. Nosebovaikutuksia on havaittu myös muun muassa sähkömagneettisen säteilyn ja sähkölaitteiden aiheuttamien oireiden yhteydessä sekä sisäilman aiheuttamien oireiden yhteydessä. Tuuliturbiinien aiheuttamien fyysisten oireiden on arveltu johtuvan nosebovaikutuksesta. Historiasta tunnetaan epidemioita, joita on arveltu nosebovaikutuksen aiheuttamiksi. Niistä tunnetuimpia oli vuoden 1518 Strasbourgin tanssimania. Myös voodoon ja muun noitumisen aiheuttamat pahat vaikutukset voidaan lukea nosebovaikutuksiksi. ==Juurisyyt ja aiheuttajat== Nosebovaikutuksen taustalla on ihmisen lajityypillinen ja eloonjäämistä hyödyttävä taipumus havaita uhkia ja kielteisiä asioita ympäristöstä nopeammin ja helpommin kuin myönteisiä asioita. Nämä kielteiset ja uhkaavat kokemukset herättävät ihmisessä vahvoja tunnereaktiota ja jäävät paremmin muistiin kuin myönteiset ja neutraalit asiat. Ihminen on myös herkkä erilaisille sosiaalisille ärsykkeille ja ryhmän tarjoamille vihjeille ja tulkinnoille, etenkin monimerkityksisten ja epämääräisten havaintojen kohdalla. Nykyajan nopea uutisointi ja sosiaalisen median kanavat saattavat luoda tai vahvistaa kielteisiä merkityksiä, jotka johtavat nosebovaikutuksiin. Nosebovaikutuksille on monia mekanismeja. Nosebovaikutus on havaittu tiettyjen aivojen osien aktiivisuuden muuttumisena. Nosebovaikutukseen liittyvät kielteiset odotukset voivat olla osittain tiedostamattomia. Kielteisten odotusten lisäksi vaikutusta voi aiheuttaa ärsyke, kuten lääke tai ympäristötekijä. Muita mahdollisia tekijöitä ovat kokemus omien voimavarojen riittämättömyydestä sekä kokemus oireiden vähättelystä. Nämä keskeiset tekijät aiheuttavat stressiä, joka johtaa oireisiin. Nosebon myönteinen kääntöpuoli on plasebovaikutus, jossa myönteiset odotukset toimivat parantavasti. ==Yksilölliset erot== Ihmisten välillä on eroja nosebovaikutusten suhteen. Joihinkin nosebovaikutusten mekanismeihin liittyy geneettisiä eroja. Kaikki ihmiset ovat kuitenkin niille alttiita, eikä niille herkkää ihmistyyppiä ole olemassa. ==Tutkimus== Nosebovaikutus on tunnettu lääketieteessä hyvin kauan. Ensimmäisen kerran lääketieteellisessä kirjallisuudessa sana esiintyi vuonna 1961 Walter Kennedyn artikkelissa The Nocebo Reaction. Nosebovaikutusten tutkimus alkoi 1960-luvulla. Tutkimuksissa on havaittu, kuinka lumelääke aiheuttaa kielteisiä noseboreaktioita esimerkiksi allergikoissa ja astmaatikoissa. Kipu on koettu intensiivisemmäksi silloin, kun sen taustalla oleva syy on tulkittu vaaralliseksi. ==Lähteet== Luokka:Lääkeaineoppi
Museo Poldi Pezzoli

Museo Poldi Pezzoli sijaitsee Milanossa Italiassa. Se on perustettu vuonna 1881, ja on yksi Euroopan merkittävimpiä talomuseoita. Museo perustuu Gian Giacomo Poldi Pezzolin kokoelmiin sisältäen muun muassa 1800-luvun taidetta, huonekaluja, aseita, keramiikkaa ja kelloja. == Lähteet == == Aiheesta muualla == Luokka:Italian museot Luokka:Milanon rakennukset ja rakennelmat
Louhi (romaani)

Louhi on Timo Parvelan 2009 kirjoittama romaani. Teoksen on julkaissut Tammi. Kirja on kolmas ja viimeinen Sammon vartijat -sarjan kirja.http://www.librarything.com/work/8886303 Viitattu 21.9.2011 == Lähteet == * Kirjavinkit.fi: Louhi Viitattu 21.9.2011 * Goodreads.com: Louhi Viitattu 21.9.2011 === Viitteet === ==Aiheesta muualla== * Risingshadow * Kirjasampo Luokka:Suomalaiset nuorten fantasiaromaanit Luokka:Timo Parvelan teokset Luokka:Vuoden 2009 kirjat Luokka:Mytologia populaarikulttuurissa
James Byrd (nuorempi)

James Byrd, Jr (2. toukokuuta 1949 – 7. kesäkuuta 1998) oli afroamerikkalainen mies, jonka murhasi kolme valkoisen ylivallan kannattajaa Jasperin kaupungissa Texasissa, vuonna 1998. Shawn Berry, Lawrence Brewer ja John King sitoivat Byrdin nilkoistaan ketjulla kiinni lava-autoon ja vetivät häntä noin 4 kilometriä auton perässä. Berry tuomittiin elinkautisvankeuteen ja Brewer sekä King kuolemaan. Berry voi hakea ehdonalaista vapautta vuonna 2038. Brewer teloitettiin 21. syyskuuta 2011 ja King 24. huhtikuuta 2019. Molemmat teloitukset suoritettiin myrkkyruiskeella Huntsville Unit -vankilassa. Byrdin kuolema johti liittovaltiotason Matthew Shepard and James Byrd Jr. Hate Crimes Prevention Act -viharikoslakiin, joka sai nimensä Byrdiltä ja Matthew Shepardilta. Murhan myötä myös Texas uudisti viharikoslakejaan. ==Lähteet== Luokka:Yhdysvaltalaiset henkirikosten uhrit Luokka:Afroamerikkalaiset Luokka:Rasismi Yhdysvalloissa Luokka:Vuonna 1949 syntyneet Luokka:Vuonna 1998 kuolleet